《苏幕遮 对雪》
宋代·张素

冻云浓，寒雾起。万片鹅毛，堆积空庭里。玉树玲珑摇冷砌。

今夜空乌，怎样枝头寄。

画帘垂，朱户闭。独自围炉，遥想人天际。季子貂裘应已敝。

叮嘱琼花，莫洒南来骑。

作者简介：张素，尝官起居舍人（《甘竹胡氏十修族谱》）。太宗雍熙三年（九八六），除左拾遗（《宋会要辑稿》刑法六之五一）。真宗咸平元年（九九八），官荆湖转运使（同上书蕃夷五之七五）。